Author: ms.slx.P.fscsrv
Last saved by: Marianna Ferancova
Company: Abyss

SPrÁva o Účasti verejnosti 
na Tvorbe právnych Predpisov 

Verejnosť bola o príprave návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov informovaná prostredníctvom predbežnej informácie o príprave návrhu zákona zverejnenej v informačnom systéme verejnej správy Slov-Lex (PI/2017/261), pričom vyjadrenia bolo možné predložiť od 8. novembra 2017 do 22. novembra 2017. K predbežnej informácií k predmetnému návrhu zákona neboli zo strany verejnosti predložené žiadne vyjadrenia.
Návrh zákona bol následne v dňoch 3. januára - 23. januára 2018 predmetom medzirezortného pripomienkového konania. Zo strany pripomienkujúcich subjektov bolo uplatnených 60 pripomienok, z toho 24 zásadných. Na rozporových konaniach boli všetky zásadné pripomienky prerokované, pričom pripomienkujúce subjekty od pripomienok buď odstúpili alebo odstúpili od pripomienok ako od zásadných. Jediným rozporom zostáva zásadná pripomienka Ligy za ľudské práva. Stanovisko ministerstva vnútra k predmetu rozporu je uvedené vo vyhlásení.